एक्टर कार्तिक आर्यन भी इस बार आईफा अवॉर्ड में परफॉर्म नहीं कर पाएंगे। मिड डे के मुताबिक कार्तिक आर्यन अवॉर्ड में डांस करने के लिए उत्सुक थे पर लिगामेंट इंजरी की वजह से उन्होंने परफॉर्म करने के लिए मना कर दिया है। आर्यन इस लिगामेंट इंजरी से अप्रैल के महीने से ही जूझ रहे हैं। वही दर्द पिछले दो हफ्तों से फिर ताजा हो गया है जिस वजह से उन्हें अवॉर्ड समारोह में शामिल होने के लिए अपने कदम पीछे खींचने पडे़। दरअसल अप्रैल में चोट लगने के बाद डॉक्टरों के मना करने के बावजूद कार्तिक पिछले दो हफ्तों से फुटबॉल खेल रहे हैं। फिलहाल कार्तिक के फैंस को निराश होने की कोई जरूरत नहीं है, क्योंकि कार्तिक भले ही अवॉर्ड सेरेमनी में डांस करते न नजर आएं पर वो इस फंग्शन में होस्ट करते जरूर दिखेंगे।